נעם חורב

נעם חורב (נולד ב-23 בנובמבר 1983) הוא פזמונאי, משורר, מחזאי וסופר ישראלי, זוכה פרסי אקו"ם.

==ביוגרפיה==
נעם חורב נולד וגדל בעפולה, הצעיר משלושת ילדיהם של עמירם ואורה (סמירה). אביו, ממוצא פולני, גדל בקיבוץ עין כרמל, ואימו עלתה מעיראק עם משפחתה וגדלה במעברת פרדס חנה. בעקבות לידה שהסתבכה, נולד עם יד ימין משותקת. לאחר טיפולים אינטנסיביים חזרה ידו לתפקד, וזו היד שבה הוא כותב. בגיל 24 עבר לתל אביב, כשחלומו הגדול ביותר היה לכתוב שירים לאמנים. בתחילת דרכו היה מחכה לאמנים בסיום הופעות, כדי למסור לידם מחברות שירים שכתב.

השיר הראשון שכתב חורב ויצא לאור היה השיר "הוכחה" בביצוע מירי מסיקה באלבום "חדשות טובות" (2010). באותה שנה נבחר השיר "מילים" שכתב להראל סקעת לייצג את ישראל באירוויזיון 2010. השיר העפיל לגמר התחרות וזכה בשלושת פרסי מרסל בזנסון: פרס יוצרי התחרות, פרס העיתונאים ופרס הפרשנים.

בשנת 2011 זכה בשני פרסי אקו"ם: פרס ע"ש אמיתי נאמן לעידוד פרסום היצירה למחבר, ופרס אקו"ם להישג השנה לשיר "כשאחר". בשנת 2012 זכה חורב בתואר "המחבר הבכיר", שניתן ליוצר שכתב את מספר השירים הגדול ביותר למצעדים השנתיים. באותה השנה נכנס לרשימת המחברים המושמעים ביותר בישראל על פי נתוני אקו"ם, לצד יוצרים כמו אהוד מנור, יענקלה רוטבליט, אביב גפן, עידן רייכל ונעמי שמר.

חורב כתב את ספר הילדים "לציונה יש כנף אחת", המבוסס על סיפור לידתו. הספר יצא לאור בשנת 2011, הפך לרב-מכר והגיע ל"מהדורת זהב", לאחר שנמכרו מעל ל-20,000 עותקים ממנו. בהמשך הוא אף עובד להצגת ילדים בתיאטרון "הקיבוץ".

במסגרת "חג המחזמר" בשנת 2015 הועלתה ההצגה "הזמיר" שכתב חורב. זהו מחזמר ישראלי מקורי בכיכובו של צחי הלוי, ועליו זכה חורב בפרס הכותב המצטיין מטעם אקו"ם.

חורב שימש יועץ אמנותי בפרויקט "שיר וזיכרון 2016", מיזם בשיתוף רשת ג', ynet ולינקטון לציון יום הזיכרון לחללי מערכות ישראל.

ביוני 2018 הוצגה לראשונה התערוכה "שיר על קיר", שחשפה אינטרפרטציה אישית של עשרות אמנים מתחומים שונים לשיריו של חורב דרך יצירות ציור, פיסול ועיצוב.
חורב ב-2014
באוגוסט 2019 הועלה בתיאטרון הבימה המחזה "אביב מתעורר", שחורב כתב לו את כל שיריו. חודש אחר כך יצא לאור ספרו השני, הראשון למבוגרים, "טיוטה של אושר", שמאגד טקסטים ושירים שכתב במהלך השנים.

במרץ 2020, בעקבות התפרצות נגיף הקורונה בישראל, כתב את המילים ל"שיר עידוד" בהפקת תיאטרון הבימה אשר נערך על ידי שיר מוסן. באותה שנה יצא לאור ספרו השלישי (השני לילדים), "טביעת האצבע של איל".

באוגוסט 2021 יצא לאור האלבום "מתנות קטנות – שירים לקטנים ולגדולים" שיצר רמי קלינשטיין עם חורב. האלבום כולל 12 שירים חדשים ומלווה בסדרת ילדים בהשתתפותם של אמנים רבים.

ב חורב מעלה את המופע "נעם חורב – הסיפורים מאחורי השירים".

ב-5 בפברואר, במהלך מלחמת חרבות ברזל, חורב הוציא את השיר "מחר זה ייגמר", שיתוף פעולה של חורב והמוזיקאי לורן פלד.

חורב כתב מאות שירים לאמנים מכל גוני הקשת של המוזיקה הישראלית. רבים משיריו זכו להצלחה, כגון "מתנות קטנות" (ששר רמי קלינשטיין), "כשאחר", "היא לא את", "אני מקווה", "בסוף כל יום" (בביצוע אייל גולן), "אישה חרסינה" (מירי מסיקה), "אהבה למרחקים ארוכים" (גלי עטרי), "שאריות מעצמי" (שיר לוי), "סתם שני אנשים" (רוני דלומי), "הראשונה" (משה פרץ), "אם תרצי", "יש כאן טוב" (ליאור נרקיס), "כמה עוד דרכים" (הראל סקעת), "חבר של פעם" (ריטה), "אחותי" ו"אוויר" (שירי מימון), "כנפיים" ו"הם אומרים לי" (עדי ביטי), "לרדת בתחנה" ו"אפילו לדקה" (שירה לוי).

==חיים אישיים==
חורב יצא מהארון בגיל 23, ובשנת 2019 נישא בליסבון לבן זוגו, חיים יניב.

באוגוסט 2024 פרסם חורב כי הוא ובן זוגו הורים לבת בשם דרור שנולדה בפונדקאות.<ref></ref>

== פרסי אקו"ם והישגים נוספים ==
* 2010 – אירוויזיון 2010: פרס יוצרי התחרות, פרס העיתונאים ופרס הפרשנים על השיר "מילים" שכתב.
* 2011 – פרס ע"ש אמיתי נאמן לעידוד פרסום היצירה למחבר. פרס אקו"ם להישג השנה לשיר "כשאחר".
* 2012 – תואר "המחבר הבכיר" - תואר הניתן לפזמונאי שכתב הכי הרבה שירים במצעדים השנתיים של אותה שנה.
* 2014 – פרס אקו"ם לשיר "מתנות קטנות" שכתב לרמי קלינשטיין בקטגוריית "מצעד ריקודי העם".
* 2015 – פרס מטעם אקו"ם על כתיבת המחזמר "הזמיר" במסגרת "חג המחזמר".
* פרס מטעם אקו"ם לשיר "היא לא את" שכתב לאייל גולן ב"מצעד ריקודי העם השנתי".
* 2017 – מהדורת זהב לספר הילדים פרי עטו, "לציונה יש כנף אחת".

==ספריו==
* (2017) לציונה יש כנף אחת, איור: ריקי מוספי (ספר ילדים)
* (2019) טביעת האצבע של איל, איור: עידן ברזילי (ספר ילדים)
* (2020) טיוטה של אושר (שירה)
* (2021) מתנות קטנות - שירים לקטנים ולגדולים, איור: ריקי מוספי (ספר ילדים)
* (2022) שמש בצנצנת (שירה)
* (2024) גלידה בחורף, איור: קסניה סובה (ספר ילדים)<ref></ref>

==קישורים חיצוניים==

* 

* 
*[https://www.youtube.com/user/noamsadna הערוץ של "סדנת הכתיבה והפזמונאות של נעם חורב"], באתר יוטיוב
* 
* 
* 
* חנן ברנדס, [http://www.nrg.co.il/online/47/ART2/574/989.html כבר לא מתבייש להצליח: ריאיון עם נעם חורב], באתר nrg מעריב, 25 באפריל 2014
* [https://www.youtube.com/watch?v=NSsAz6Qrj5s "האיש מאחורי המילים"], כתבה מתוך "מהדורת הצפון" בשיתוף חדשות ערוץ 2
* [https://archive.today/20140305175648/http://www.armonhasfarim.co.il/לציונה-יש-כנף-אחת-2/ארמון-הספרים/דעות-והמלצות/ ביקורת על ספר הילדים של נעם חורב – "לציונה יש כנף אחת"] מתוך "ארמון הספרים"
* 
* 
* 
* 
* 

טורים שכתב:
* 
* 
* 
* 
*[http://www.nrg.co.il/online/47/ART2/177/489.html "שיר הנפש", על איסור האזנה לזמרים הומוסקסואליים], באתר nrg, 12 בנובמבר 2012
* 

==הערות שוליים==

קטגוריה:זוכי פרס אקו"ם
קטגוריה:פזמונאים ישראלים
קטגוריה:מוזיקאים להט"בים ישראלים
קטגוריה:פזמונאים להט"בים
קטגוריה:פזמונאים כותבי עברית
קטגוריה:תל אביב-יפו: אישים
קטגוריה:ישראלים שנולדו ב-1983